Klikkpatron er en patron uten tennhette, krutt og prosjektil. De kommer i flere utførelser, men vanligvis er de laget av gjennomsiktig plast med en fjærbelastet tennhette uten eksplosiver, som tar imot slaget ifra tennstempelet. Ofte er klikkpatronene farget i signalfarger, for å lett kunne gjenkjennes. Klikkpatroner produseres for de vanligste kalibrene, også de med randtenning. Klikkpatroner for randtenningspatroner varer bare et visst antall skudd, før de må byttes ut.